钦定古今图书集成/明伦汇编/闺媛典/第374卷 > 《镜赋》北周·庾信
## 钦定古今图书集成/明伦汇编/闺媛典/第374卷 > 《镜赋》北周·庾信

“天河渐没，日轮将起。莺噪吴王，乌惊御史。玉花簟上，
金莲帐里。始折屏风，新开户扇。朝光晃眼，早风吹面。
临桁下而牵衫，就箱边而著钏。宿鬟尚卷，残妆已薄。
无复唇朱，才馀眉萼。靥上星稀，黄中月落。镜台银带，
本出魏宫。能横却月，巧挂回风。龙垂匣外，凤倚花中。
镜迺照胆照心，难逢难值。镂五色之蟠龙，刻千年之”
古字。山鸡看而独舞，海鸟见而孤鸣。临水则池中月
出，照日则壁上菱生。暂设装奁，还抽镜屧。竞学生情，
争怜今世。鬓齐故略，肩平犹剃。飞花塼子，次第须安。
朱开锦蹹，黛蘸油檀。脂龢甲煎，泽渍香兰。量髻鬓之
长短，度安花之相去。悬媚子于搔头，拭钗梁于粉絮。
梳头新罢，照著衣，还从妆处取将归，暂看弦系悬知
缬缦衫正身长、裾斜假攀，真成个镜特相宜。不能片
时藏匣里，暂出《园中》也自随。